**HEA EESKUJU**

**CAROLIN AMBOS**

Rakke kool

Carolin on särtsakas, julge ning eeskujulik neiu. Ta on väga avara silmaringiga heaks vestluspartneriks nii eakaaslastele kui ka täiskasvanutele. Carolin paistab eelkõige silma oma huviga robootika vastu. Läbi robotite saab neiu avastada maailma ning suhelda inimestega. Carolin on osalenud mitmetel konverentsidel ning ka ise saanud olla esinejaks. Neiu on alles 13. aastane, kuid mõlgutab sageli mõtteid teemal: "Milline võiks olla tulevikukool?". Carolin tunneb suurt huvi ka kunsti vastu, käib muusikakoolis, tegeleb laulmise ning ka lugemisega.

Carolin õppis robootikat esialgu oma ema kõrvalt, kuid nüüdseks õpetab seda juba ka ise teistele. Neiu juhendada on igal neljapäeval robootikaring Rakke lasteaia lastele.

Mitmeid aastaid on tüdruk olnud "Rakke robootikud" liige, korraldades iseseisvalt Rakke Robootikapäeva ning võttes osa mitmetest võistlustest (Robotex, First Lego League Junior, RoboMiku).

Robootikaga on Carolin silma paistnud:

1. 2017. aastal osales Carolin Rakke Robootikutega Teeviida töötoas.

2. 2018. aastal mai kuus osales Carolin koos ühismeeskonnaga Ameerikas "First Festivalil".

3. Hetkel valmistub Carolin Tallinnas toimuvale Robotex võistluseks, mis toimub 30.11-02.12.2018.

4. Carolin osaleb kõikidel First Lego League üritustel, kui ei ole meeskonnas, siis vabatahtlikuna ikka.

Carolin on robootika meeskonnavaim. Tingituna enda heast suhtlemisoskusest, on tema tavaliselt just pressiesindaja - ning väga edukas selles. Robootika aitab kaasa võõrkeelte oskusele, tüdruk on aru saanud keelte olulisusest ning pingutab, et osata peale inglise keele ka vene keelt hästi. Koolis on tema väga tugevaks õppeaineks olnud alati matemaatika, samas oma püüdlikkuse ning kohusetundlikkuse tõttu läheb ka teistes õppeainetes hästi. Hinnetelelehele eksib mõnikord paar kolme ära, kuid üldiselt on tüdruk nelja-viieline. Ka käitumine ning hoolsus on eeskujulikud. Carolinil on aegajalt klassis olnud raske kohaneda, kuna kaasõpilaste sõnul on häiriv, et ta küsib sageli väga palju ning tahab alati kõigest kõike teada. Carolinil on tekkinud aja jooksul oma nägemus sellest, milline võiks üks hea kool olla. Nendel teemadel fantaseerib ta tihti koos oma emaga. Näiteks on ta ette kujutanud, kuidas kunagi kohaliku Liigvalla mõisa ära renoveerib ning teeb sinna nutisõltlaste taastusravi keskuse. Neiu arvates ei ole tänapäeval kõik koolid jätkusuutlikud, mis kestaks veel kaua. Sarnastel teemadel on Carolin ka mõtteid avaldanud:

1. 2015. aastal esines Carolin HITSA Rahvusvahelisel hariduskonverentsil NUTT tuleb peale: "Tulevikukool" (olles siis 10. aastane).

2. 2017. aastal osales Carolin Brüsselis toimunud üle Euroopalisel noortekogu arutelul: "Kuidas teha struktuurset dialoogi efektiivsemaks?"

Carolin on eeskujuks teistele oma aktiivsusega. Ta võib hüpata küll aegajalt pea-ees tundmatusesse vette, kuid alati ujub ta sealt ka välja.

Carolinile meeldib väga kunst, ta käib Rakke Noortekeskuse kunstiringis ning harib ennast kunsti teemadel vabal ajal ka internetis. Tüdruk käib Koeru muusikakoolis, kus on 4. aastat õppinud flööti ning nüüdseks 3. aastat on olnud laulu erialal. Neiu tegeleb ka tantsimisega, kuid seda siis kui klassis tehakse rahvatantsuring. Vabal ajal meeldib Carolinile väga lugeda, peamiselt ulme ja fantaasiakirjandust - praegu on käsil Harry Potteri seeriad. Tema üheks suurimaks saavutuseks on 2017. aastal Tallinnas Robotexi ettevõtlusvõistlusel oma meeskonnaga 3.koha saavutamine.

Carolin on õpilane, kes on aktiivne, sõbralik ja hea südamega ning seejuures ei oskaks ta kindlasti isegi ette kujutada, et võiks saada nii suure tunnustuse osaliseks.

HEA EESKUJU ESITAJA

Birgit Mets